**Әбием, барыбыздан олы ул, өебезнең нуры ул!**

**Максат:** Безнең иң кадерле, хөрмәтле,олы кешеләребез-әбиләр. Әбиле гаилә-бәрәкәтле гаилә. Әбиләрнең тәмле ашлар пешерүче, җылы оекбашлар бәйләүче кадерле кеше, йортка хуҗабикә икәнлеген балаларның исләренә төшерү. Аларга матур, җылы сүзләрне күбрәк әйтергә, ихтирам һәм илтифат күрсәтергә кирәклеген өйрәтү.

**Алып баручы**: Хәерле көн, хөрмәтле кунаклар! Сөйкемле, ягымлы, йомшак күңелле әбиләребез! Сезне ихлас күңелдән бүгенге бәйрәм белән котлыйбыз. Сүзне балаларга-оныкларыгызга бирәбез.

“Әбием-алтыным” җыры башкарыла.

**Чулпан:** Хәерле көн,әбиләр!

 Котлап сезнең барчагызны,

 Әбиләр көне белән

 Бәйрәмебезне башлыйбыз

 Иң матур бер җыр белән.

Җыр: “Минем әбием” С. Сабирова кое.

**Әмир:** Язгы көн булганга

 Көне дә шундый ямьле.

 Чөнки әбиләр көне бит,

 Шуңадыр бик күңелле.

**Зәлинә:** Мин дә бүген иртүк торып

 Әбиемне котладым.

 Бәйрәм өстенә ямь өстәп,

 Матур бер җыр җырладым.

**Рәмис:** Әбиемне бик яратам

 Бабаем да ярата.

 Әбием чәчәк кебек бит

 Өйгә ул ямь тарата.

**Илназ:** Әбием бик-бик ярата

 Минем белән уйнарга

 Түгәрәктә кул тотышып

 Уйнап, биеп, җырларга.

“Әбием” җыры башкарыла.

**Динә:** Кояш та бит күзен кысып,

 Әби бәйрәмен котлый.

 Минем әби иң матуры
 Кояш та аны таный.

**Азамат:** Миннән дуслар гел сорыйлар:

 “ Кулларын ник җылы?”- дип.

 Җылы булмый бияләйләрне

 Әбием бәйләде бит.

**Миләүшә:** Әбиләргә бу бәйрәмдә

 Нәрсә бүләк итәргә?

 Әллә инде бер тыпыртап

 Шунда биеп китәргә?

Балалар башкаруында күмәк татар биюе.

**Рәсүл:** Син әбием, минем өчен
 Бу дөньяда бер генә

 Елмайганда йөзләреңнән

 Бар өйгә нур бөркелә.

**Рәлинә:** Зәңгәр күгемдә ал кояш

 Сүнмәсен балкып торсын.

 Әбиләрнең нурлы йөзе

 Гел көләч булып калсын

**Илфир:** Күрәсезме, бүген кояш

 Ничек назлы елмая?

 Әбиемнең бәйрәмен

 Ул да бит көтеп ала.

**Регина:** Безне назлап үстергәгә,

 Әбиләр, рәхмәт сезгә!

 Һәрвакыт эшчән булганга

 Әбиләр рәхмәт сезгә.

**Дилүс:** Күгәрченнәр гөрләшәләр

 Язгы кояш нурында.

 Алар җырлый иң матур җыр

 Дәү әнием турында.

**Зөхрә:** Йөрәгемнең иң түрендә

 Иң кадерлем- әбием.

 Яхшылыкта, матурлыкта

 Үрнәк миңа әбием.

“Бәхеттә, шатлыкта” җыр башкарыла.

**Алып баручы:** Яшәгез, әбиләр, мәңге яшь булып,

 Туган йортка ямь биреп.

 Булсагыз сез, сау-сәламәт,

 Безгә дә булыр бик рәхәт.